# Società Sportiva Calcio Napoli

Società Sportiva Calcio Napoli Italiako Napoli hiriko futbol klub nagusia da. Giorgio Ascarelli, napolitar industria gizonak, 1926an sortu zuen, Associazione Calcio Napoli izenarekin, eta 1964an egungo izena hartu zuen. Italiako Serie An jokatzen du. Etxeko partiduak Stadio Diego Armando Maradona estadioan jokatu ohi ditu.
Bere palmaresean bi Scudetto, Italiako 6 Kopa, Italiako Superkopa bat eta UEFA Kopa bat dauzka. Italiako futbol historiako 8. talderik onena eta tifosi (zaletu) gehien dituen 4. da.

## Historia
### Hasierako urteak

Napolin sorturiko lehenengo futbol taldea 1904ko Naples Foot-Ball & Cricket Club izan zen. William Poth marinel ingelesak sortu zuen. Kamiseta urdin marratua zeukan eta Arabik ontziko tripulazio ingelesaren aurka jokatu zuen lehen partida 3-2 irabaziz. 1906an Naples Foot-Ball Club izena hartu zuen. 1912an taldeko atzerritarrek talde berria osatu zuten, Internazionale Napoli izenekoa. Lehen Mundu Gerraren ondoren berriz bat egin zuten eta 1926an Associazione Calcio Napoli bihurtu ziren. 1933 eta 1934ean ligako hirugarren postua eskuratu zuen taldeak.

### Lehenengo garai ona

Bigarren Mundu Gerraren ondoren lehen eta bigarren mailan aritu izan zen eta lortu zuen titulu bakarra 1962ko Italiako Kopa izan zuen. 1964ko ekainaren 25ean gaur egungo Società Sportiva Calcio Napoli izena hartu zuen. 1966an Alpeetako Kopa irabazi zuen eta 1968an Ligan bigarren egin zuen AC Milanen atzetik. 1971 eta 1974ean berriz ere hirugarren postuak lortu zituen eta Europako txapelketetan jokatzeko aukera izan zuen. Azkenik 1976an Italiako Kopa berria eta Anglo-Italiar Ligako Kopa lortu zituen.

### Maradonaren urrezko garaia

1983an maila galtzear egon zen baina 1984ko ekainaren 30ean Diego Armando Maradona fitxatu zuen eta bere inguruan taldea eraikiz lehenengo ligagaraipenak iritsi ziren, 1987 eta 1990an. 90. hamarkadan kirol mailan jeitsiera izan zuen eta arazo ekonomikoak ere azaldu zitzaizkion eta 1998an maila galdu zuen.

### XXI mendea

2004an porrot ekonomikoa izan eta taldea desagertu egin zen. Talde berria eratu zuten Napoli Soccer eta maila beherenean hasi zen jokatzen. Hala ere jendeak jarraitu zuen estadioa betetzen, Serie A-ko talde batzuek baino ikusle gehiago biltzenziren partidak ikusteko. 2006n Serie B-ra igo eta aurreko izena berreskuratu zuen. 2007an Serie A-ra itzuli zen.
Ordutik emaitza onak lortu ditu, 2012 eta 2014ko kopak eta ligan ere postu onak, Txapeldunen Liga jokatzera eraman dutenak. 2016an bigarren egin zuen Ligan eta Gonzalo Higuaín pitxitxia izan zen. 2017an hirugarrena izan zen eta 2018an bi jardunaldi falta arte titulurako lehian egon zen baina azkenean bigarren postuan amaitu zuen, Juventusengandik lau puntutara. 2018-19 denboraldian ere bigarren postuan amaitu zuen, Juventusengandik urruti ordea. 2020an COVID-19 pandemiaren ondoren jokatu zen Italiako Kopan Juventus penalti jaurtiketetan garaitu zuen.

## Uniformea

* Naples FBC (1904) ||
* Internazionale Napoli (1912) ||
* AC Napoli (1926) ||
* 2018-19 ||
* 2019-20 ||
* 2020-21 ||
* 2021-22 ||
* 2022-23 ||

## Palmaresa
### Italian: 11

* Italiako futbol liga (3): 1986-87, 1989-90, 2022-23.
* Italiako futbol kopa (6): 1962, 1976, 1987, 2012, 2014, 2020.
* Italiako superkopa (2): 1990, 2014.

### Nazioartean: 4
#### UEFA Kopa

* Txapelduna (1): 1989

#### UEFA Intertoto Kopa

* Txapelduna (1): 2008

#### Alpeetako Kopa

* Txapelduna (1): 1966

#### Anglo-Italiar Ligako Kopa

* Txapelduna (1): 1976

## 2023/2024 Taldea

2023ko uztailaren 19an eguneratua.
| Zbk. | Postua | Jokalaria |
| 1 | ATE | Alex Meret |
| 4 | ERD | Diego Demme |
| 5 | ATZ | Juan Jesus |
| 6 | ATZ | Mário Rui |
| 7 | ERD | Eljif Elmas |
| 9 | AUR | Victor Osimhen |
| 11 | AUR | Hirving Lozano |
| 13 | ATZ | Amir Rrahmani |
| 16 | ATE | Hubert Idasiak |
| 17 | ATZ | Mathías Olivera |
| 18 | AUR | Giovanni Simeone |
| 20 | ERD | Piotr Zielinski |
| 21 | AUR | Matteo Politano |
| 22 | ATZ | Giovanni Di Lorenzo (kapitaina) |
| Zbk. | Postua | Jokalaria |
| 23 | AUR | Alessio Zerbin |
| 55 | ATZ | Leo Östigard |
| 68 | ERD | Stanislav Lobotka |
| 70 | ERD | Gianluca Gaetano |
| 77 | AUR | Khvicha Kvaratskhelia |
| 81 | AUR | Giacomo Raspadori |
| 99 | ERD | André Zambo Anguissa |
| - | AUR | Antonio Cioffi |
| - | ATZ | Filippo Costa |
| - | ATZ | Alessandro Zanoli |
| - | ATE | Nikita Contini |
| - | ERD | Michael Folorunsho |
| - | AUR | Giuseppe Ambrosino |

## Euskal taldeen aurkako partidak

Hauek dira Europako txapelketa ofizialetan Napolik euskal taldeen aurka jokatu dituen partidak:
| Denboraldia | Txapelketa | Fasea | Etxekoa | Emaitza | Kanpokoa |
| 2014-15 | UEFAko Txapeldunen Liga | Aurre kanporaketa | Napoli Athletic | 1-1 3-1 | Athletic Napoli |
| 2020-21 | UEFA Europa League | Multzokako fasea | Real Sociedad Napoli | 0-1 1-1 | Napoli Real Sociedad |

## Erreferentziak

* ↑ Italy - Serie A All-Time Table 1929/30-2010/11 Rsssf.com
* ↑ Gli Italiani e il calcio Demos.it

## Kanpo estekak

* (Italieraz) (Ingelesez) (Gaztelaniaz) (Txineraz) Webgune ofiziala
* Datuak: Q2641
* Multimedia: S.S.C. Napoli / Q2641
ieaUEFA Kopa eta UEFA Europa Leagueko txapeldunak :